《工部兄新治小阁垒土为火炉戏作劝召客》
宋代·葛胜仲

简许开尊杀青竹，俎有肥羜簋饛粟。招呼未听洗盏声，故复吟哦小诗促。

能使将军赏不贫，请召宗姓仍及身。拥炉便是入窟室，于粲洒扫情无文。

我今愁如居广柳，万斛量之应更有。内典暂辍算海沙，群经尤慵开户牖。

政欲酣畅融心神，村郊鱼鸟皆来亲。不忧坐上无武子，群从一一天麒麟。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。